ग्रामीणों ने गरीबी रेखा की सूची में नाम यथावत रखे जाने की मांग की। ग्रामीण फकीर गाडरे, गजानंद गाडरे, युवराज पवार और ग्रामवासियों ने बताया 72 परिवारों का नाम गरीबी रेखा की सूची में से काटा गया है। सूची से नाम कटने से अब शासन की योजना का लाभ नहीं मिल रहा है। ग्रामीण मुन्नालाल ने सीएम हेल्प लाइन में शिकायत की थी। जिसके बाद सर्वे टीम बनाकर सूची बनवाई गई। सूची कब और कैसे बनी, सर्वे कब हुआ इसकी जानकारी भी किसी को नहीं है। ऐसे में ग्रामीणों ने दोबारा जांच कर सूची में से काटे गए पात्र गरीबों के नाम दोबारा जोड़ने की मांग की है। नायब तहसीलदार आशिक अली ने बताया सीएम हेल्पलाइन में शिकायत होने के बाद जांच टीम द्वारा जांच की गई थी। अपात्र होने की स्थिति में सूची में से नाम काटे गए हैं। कार्रवाई से ग्रामीण संतुष्ट नहीं हैं तो कलेक्टर के पास अपील कर सकते हैं।